اوکرائین ده حکومت کوچ لری بیلن روسیه طرفداری ایریلیقچی لر آره سیده گی اوق اوزیش نی توخته تیش مدتی اداغگه ییتدی. اوق اوزیش نی توخته تیش مدتی نینگ اداغگه ییتیشیشی آرتیدن ایریم بیانات لر بیرگن اوکرائین جمهوررئیسی پترو پوروشنکو, ایریلیقچی لر گه قرشی عملیات لر نینگ قیته باشدن باشلب کیته دیگن لیگی نی بلدردی. پوروشنکو, اوکرائین توپراق لری نی ایریلیقچی لرنینگ قولی دن آله دیگن لیک لری نی ایسله تیب اوتدی. پوروشنکو, ایریلیچقی لرنینگ آتش بس گه اهمیت بیرمه گن لیک لری و اعلان ایتیلگن تینچ لیک پلانی گه اویغون اوله راق حرکت ایتمه گن لیک لری نی معلوم قلدی. پوروشنکو, توناون کیچقرون آتش بس نینگ اداغگه ییتیشیشی آرتیدن رهبر لر بیلن صحبت ایتدی. شوندای قلیب پوروشنکو نینگ, تلفن آرقه لی, روسیه دولت رهبری ولادیمیر پوتین, آلمان و فرانسه رهبر لری بیلن صحبت ایتگن لیگی بلدریلدی. کیین چه لیک ایسه پوروشنکو خوف سیزلیک کابینه سی بیلن بیر ییغیلیش اوتکزدی. خوف سیزلیک کابینه سی اعضالری, اوق اوزیش نی توخته تیش مدتی نینگ ینه بیر بار تمدید ایتیلیشی نینگ ایریلیقچی لر گه مسلح بولیش لری اوچون امکانیت یره تیب بیره دیگن لیگی نی بلدردی. پوروشنکو, اوتگن هفته ده اوق اوزیش نی توخته تیش مدتی نی ده ینه بیر بار تمدید ایتگن ایدی. براق جون آیی نینگ ۲۰ نچی کونیده باشله گن اوشبو آتش بس گه قره مسدن ۲۷ نفر اوکرائین لیک حربی نینگ اولدریلگن لیگی بلدریلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
